《怀仁画龙》
宋代·张侃

怀仁两龙今几载，墨色欲尽形模在。有时驱雨成波涛，妙处暗与神明会。

三江七泽龙所居，夜深簸弄明月珠。为人图画虽左计，不识凭依当殿隅。

世间纷纷称画手，谁识怀仁是刘叟。龙兮龙兮神其灵，长使邦人书大有。

作者简介：张侃（约公元1206年前后在世），字直夫，本居扬州，后徙吴兴。生卒年均不详，约宋宁宗开禧中前后在世。尝监常州奔牛镇酒税，迁为上虞丞。父岩以诌媚权奸，为世诟病。侃独志趣萧散，浮沈末僚，所与游者，如赵师秀、周文璞辈，皆恬静不争之士。侃工诗，闲澹有致，有拙轩集六卷，《四库总目》传于世。